Petition to a Strategus
Material: papyrus
Place: Oxyrhynchites
Categories: Petition
an d. Strategen d. Oxyrhynchites Aurelius Zenagenes
Befreiung v. Dienst d. Dekaprotos
Verfahren vor d. rationalis
ἐπὶ ὑπά[τ]ων τῶν κυρίων ἡμῶν Αὐτοκρατόρων Διοκλητιανοῦ τὸ ζ καὶ Μαξιμιανοῦ τὸ ϛ Σεβαστῶν. 
Αὐρηλίῳ  στρατηγῷ Ὀξυρυγχείτου 
παρὰ Αὐρηλίου Πλουτάρχου τοῦ καὶ Ἀτακτίου κρατίστου καὶ ὡς χρηματίζω. οὐ δεόντως καὶ παρὰ πάντας 
τοὺς νόμους ὀνομασθέντος μου ὡς εἰς δεκαπρωτείαν ὑπὸ Αὐρηλίου Δημητριανοῦ δεκαπρώτου 
τῆς πρὸς λίβα τοπαρχίας ἔκκλητον πεποίημαι διὰ τοῦ πατρός μου Αὐρηλίου Σαραπάμμωνος τοῦ καὶ Διονυσίου 
καὶ ὡς χρημα τῷ με κατὰ καιρὸν ἐκεῖνον εἶναι ἐν τῇ Μικρᾷ Ὀάσει πρὸς ἐκσφούνγευσιν τῶν ἐκεῖσε 
διακειμένων στρατιωτῶν ἐκ προστάξεως τοῦ κυρίου μου τοῦ διασημοτάτου ἐπάρχου Αἰγύπτου 
Αἰλίου Πουβλίου, καὶ ποιήσας τὰ ἐπὶ τῇ ἐκκλήτῳ δέοντα κατέφυγον πρὸς τὸν κύριόν μου τὸν 
διασημότατον καθολικὸν Πομπώνιον Δόμνον καὶ ἐνέτυχον αὐτῷ ἐπὶ ὑπομνημάτων αὐτὰ ταῦτα 
παρατιθέμενος. ἐπεὶ οὖν διὰ ἀποφάσεως ἐκέλευσεν τὸ μεγαλεῖον αὐτοῦ παραγγεῖλαί με τῷ προκειμένῳ, 
ὧν τὸ διαφέρον μέρος καὶ τῶν ἀποφάσεων οὕτως ἔχει· ἐπὶ τῶν κυρίων ἡμῶν Διοκλητιανοῦ Σεβαστοῦ τὸ ζ καὶ 
Μαξιμιανοῦ Σεβαστοῦ τὸ ϛ ὑπάτων, πρὸ ιδ καλανδῶν Σεπτεμβρίων, ἐν Ἀλεξανδρείᾳ ἐν τῷ σηκρήτῳ. 
κληθέντος Πλουτάρχου κρατίστου Ἰσίδωρος εἶπ· ἀπαλλαγὴν εὕρασθαι πειρώμενος ὁ παρεστὼς 
τῆι σῇ ἀρετῇ Πλούταρχος ὁ κράτιστος τῶν πολει
τικῶν λειτουργιῶν δεδέηται τῆς θείας τύχης ἔτι ἄνω
θεν τῶν δεσποτῶν ἡμῶν τῶν Σεβαστῶν καὶ τῶν Καισάρων μεταδοῦναι αὐτῷ τοῦ τῆς κρατιστίας 
ἀξιώματος, καὶ ἐπένευσεν ἡ θεία τύχη αὐτῶν καὶ μετέδωκεν, καὶ νῦν ἐστιν ἐν αὐτῷ. διετέλεσεν 
γοῦν ὑπηρετούμενος τῇ σῇ τοῦ ἐμοῦ κυρίου τάξει, εἶτα καὶ τοῖς προστάγμασιν τοῖς ὑμῶν τῶν μειζόνω. 
πρώην δέ, ἐπειδὴ κατὰ τὴν Ὄασιν τὴν Μεικρὰν διέτρειβεν τοῦ κυρίου μου σοῦ δὲ ἀδελφοῦ Πουβλίου 
τοῦ διασημοτάτου ἡγουμένου ἀποστείλαντος αὐτὸν ἐκσφουνγεύειν τοὺς στρατιώτας, Δημητριανός τις 
Ὀξυρυγχείτης τῆς αὐτῆς πόλεως αὐτῷ ὁρμώμενος τετόλμηκεν αὐτὸν ὀνομάζειν εἰς δεκαπρωτείαν 
μὴ ἐπιγνοὺς ὡς ἀξιώματος μείζονος μετείληφεν, ὃ ἀπαλλάττει ἴσως αὐτὸν τῶν λειτουργιῶν τῶν πολει
τικῶν. μεθʼ ἕτερα , Δόμνος ὁ διασημότατος καθολικὸς εἶπ· ἀνάγνωθι τὴν ἡμέραν τῆς χειροτονίας. Πλού
ταρχος εἶπ· Παῦνι λ. ἀπήμην ἐν Ὀάσει· ὅτε ἔγνων ἀπήντησα . Δόμνος ὁ διασημότατος καθολικὸς εἶπ· καὶ τὸ βιβλίο 
τῆς χειροτονείας παρασχεθήτω καὶ τὰ ἑξῆς ὡς ἐκέλευσα δειξάτω, ἵνα δὲ ἐννομώτερον ἀκουσθείη, παραγγειλά
τω τῷ  τὴν 
δεκαπρωτείαν. Γρηγόριος εἶ· τὰ ὑπομνήματα κέλευσον ἐκδοθῆναι . 
Δόμνος ὁ διασημ[ό]τατο[ς καθ]ολικὸς εἶπ· ἐ[κ]δοθήσεται. Ὀλύμπιος κομενταρήσιος ὀφφικιάλιος ἐξέδωκα τὰ ὑπομνήματα. 
ὅθεν α............... ἐὰν [σοι δόξῃ ]....... ἐπιδ...ιωπ........ τὸν προκείμενον Δη[μητρια]
[νὸν ]<gap/> 
<gap/>